สุมิตร สุนทรเวช

สุมิตร สุนทรเวช  (เกิด 17 พฤศจิกายน พ.ศ. 2480) เป็นนักการเมืองชาวไทย ปัจจุบันดำรงตำแหน่งประธานพรรคประชากรไทย อดีตหัวหน้าพรรคประชากรไทย“พรรคประชากรไทย” กลับมาแล้ว “สุมิตร สุนทรเวช” ชู “สมัคร โมเดล” ทวงคะแนนนิยม และอดีตสมาชิกสภาผู้แทนราษฎรกรุงเทพมหานคร เป็นน้องชายสมัคร สุนทรเวช อดีตนายกรัฐมนตรีไทย คนที่ 25

 ประวัติ 
สุมิตร สุนทรเวช เกิดเมื่อวันที่ 17 พฤศจิกายน พ.ศ. 2480 ที่กรุงเทพมหานคร เป็นบุตรของ เสวกเอก พระยาบำรุงราชบริพาร (เสมียน สุนทรเวช) กับ คุณหญิงบำรุงราชบริพาร (อำพัน จิตรกร:2445-2524) เป็นหลานลุงของ มหาเสวกตรี พระยาแพทย์พงศาวิสุทธาธิบดี (สุ่น สุนทรเวช) นายแพทย์ประจำพระองค์ พระบาทสมเด็จพระมงกุฎเกล้าเจ้าอยู่หัว และเป็นหลานตาของ มหาเสวกตรี พระยาอนุศาสน์จิตรกร (จันทร์ จิตรกร) จิตรกรประจำสำนัก

สุมิตรเป็นบุตรคนที่ 6 ในจำนวนพี่น้อง 6 คน ดังนี้
 พ.อ. (พิเศษ) พ.ญ.มยุรี พลางกูร - อดีตรองผู้อำนวยการ โรงพยาบาลพระมงกุฎเกล้า
 นางเยาวมาลย์ ราชวังเมือง - ประกอบธุรกิจส่วนตัว
 พล.อ.อ.สมมต สุนทรเวช - อดีตที่ปรึกษากองทัพอากาศ (ถึงแก่อนิจกรรมแล้ว)
 นายสมัคร สุนทรเวช - อดีตผู้ว่าราชการกรุงเทพมหานคร นายกรัฐมนตรีคนที่ 25 ของประเทศไทย (ถึงแก่อนิจกรรมแล้ว)
 นายมโนมัย สุนทรเวช - พนักงานรัฐวิสาหกิจ
 นายสุมิตร สุนทรเวช - หัวหน้าพรรคประชากรไทย

 การศึกษา 
สุมิตร สุนทรเวช จบการศึกษาชั้นประถมศึกษาจากโรงเรียนเทเวศน์ศึกษา ชั้นมัธยมศึกษาจากโรงเรียนวัดบวรนิเวศ ชั้นเตรียมอุดมจากโรงเรียนเตรียมอุดมศึกษา จากนั้นจึงได้ศึกษาต่อในระดับปริญญาตรี คณะวิศวกรรมศาสตร์บัณฑิต จุฬาลงกรณ์มหาวิทยาลัย ระดับปริญญาโท ศิลปศาสตร์มหาบัณฑิต มหาวิทยาลัยรามคำแหง (สาขารัฐศาสตร์) และเข้ารับการอบรมประกาศนียบัตรชั้นสูงวิชาการปกครองระบอบประชาธิปไตย (ปปร.) รุ่นที่ 1

 ตำแหน่งทางการเมือง 
สุมิตร สุนทรเวช เป็นผู้ร่วมก่อตั้งพรรคประชากรไทย เป็นกรรมการบริหารพรรค รองหัวหน้าพรรค และหัวหน้าพรรคประชากรไทย ในปี พ.ศ. 2544ประกาศนายทะเบียนพรรคการเมือง เรื่อง ตอบรับการเปลี่ยนแปลงคณะกรรมการบริหารพรรคประชากรไทย โดยสุมิตร สุนทรเวช เป็น ส.ส. กรุงเทพมหานคร ในปี พ.ศ. 2522 , 2526, 2531, 2538 และ พ.ศ. 2539 เคยเป็นประธานคณะกรรมาธิการคมนาคม สภาผู้แทนราษฎร และเคยเป็นที่ปรึกษารัฐมนตรีว่าการกระทรวงคมนาคม

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาลงสมัครรับเลือกตั้งในระบบบัญชีรายชื่อของพรรคประชากรไทยประกาศคณะกรรมการการเลือกตั้ง เรื่อง รายชื่อผู้สมัครรับเลือกตั้งสมาชิกสภาผู้แทนราษฎรแบบบัญชีรายชื่อ (พรรคประชากรไทย) แต่การเลือกตั้งครั้งดังกล่าว เป็นโมฆะตามคำวินิจฉัยของศาลรัฐธรรมนูญ

ต่อมาด้วยอายุที่มากขึ้นและสุขภาพที่ไม่เอื้ออำนวยนายสุมิตรจึงตัดสินใจลาออกจากตำแหน่งหัวหน้าพรรคเมื่อวันที่ 20 เมษายน พ.ศ. 2562  ประกาศนายทะเบียนพรรคการเมือง เรื่อง การเปลี่ยนแปลงกรรมการบริหารพรรคประชากรไทย 

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๕ ตอนที่ ๒๓ ข หน้า ๑, ๒ ธันวาคม ๒๕๔๑
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๒ ตอนที่ ๑๗ ข หน้า ๗, ๔ ธันวาคม ๒๕๓๘

 อ้างอิง 

หมวดหมู่:สกุลสุนทรเวช
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรกรุงเทพมหานคร
หมวดหมู่:นักการเมืองพรรคประชากรไทย
หมวดหมู่:บุคคลจากโรงเรียนวัดบวรนิเวศ
หมวดหมู่:บุคคลจากโรงเรียนเตรียมอุดมศึกษา
หมวดหมู่:นิสิตเก่าคณะวิศวกรรมศาสตร์ จุฬาลงกรณ์มหาวิทยาลัย
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:หัวหน้าพรรคการเมืองในประเทศไทย